**Bofællesskabet Bakken**

**Referat af bestyrelsens møde onsdag d. 6. juni 2012**

**Til stede:** Kirstine, Mette 15, Steffen, Mette 24, Dan, Erik fra pkt. 2, Afbud fra Maria (suppl.).

**Mødeleder:** Kirstine

**Referent:** Dan

**Pkt. 1 – Hussalgsproceduren og ventelisten**Mik deltog under punktet. Bestyrelsen drøftede efter oplæg fra Mik vores administration af ventelisten, som Mik ikke længere ønsker at administrere. Bestyrelsen roste den meget aktive og åbne måde Mik har administreret ordningen på.

Det blev besluttet, at Mette 15 og Mik (med Mette 15 som skrivende) laver oplæg om den fremtidige administration af ventelisten i lyset af den nyligt vedtagne hussalgsprocedure. Oplægget skal beskrive opgaven og de kompetencer, der er brug for i den gruppe, der skal administrere ordningen.

Resultatet behandles på fællesmødet d. 20. juni.

**Pkt. 2 – Olietankene ved hus 14 og 16**

Firmaet GeoMiljø har på vores opfordring og regning gennemført kontrol af forurening ved de 2 olietanke og meddelt resultatet i en miljøteknisk rapport. Rapporten konkluderer, at der ikke var forurening ved tanken ved hus 16, men at der var en mindre forurening ved tanken ved hus 14.

Mik kontakter kommunen for at høre deres reaktion på rapportens resultater. Er det tilstrækkeligt, og kan vi betragte sagen som afsluttet, eller har kommunen krav om yderligere undersøgelser?

**Pkt. 3 – Skyldig GEF mv.**

Kassereren orienterede om indgåede aftaler.

**Pkt. 4 – Café-aften om prioriteringer**

Steffen tager initiativ til et planlægningsmøde inden sommerferien, og café-aftenen afholdes ca. 15. august.

**Pkt. 5 – Strandgårdsvej**

????

**Pkt. 6 – Tilbagemelding til Skeltoften ang. fældning af træer og fest**

Erik undersøger, hvordan vi nemmest og billigst anskaffer erstatningstræerne, som først skal plantes til efteråret efter vores anvisning.

Fældningen af de nuværende træer kan ske når som helst. Men aftalen er, at de fjerner kvas efter fældningen fra området, og at stammer og større grene saves i passende længder og lægges i bunke til os.

Vi vil gerne have en melding fra dem inden fællesmødet d. 20. juni om deres forestilling om den fælles fest, så vi kan finde nogen fra Bakken til et festudvalg.

Kirstine giver dem en melding om begge dele.

**Pkt. 7 – Dagsorden til fællesmøde d. 20. juni**

*Orientering fra bestyrelsen*- Olietankene

*Punkter til debat*- Placering af flaskecontainer (v/ hus 17)  
- Administration af ventelisten (oplæg fra bestyrelsen)  
- Ønske om byggeri af skur og drivhus incl. inddragelse af fællesjord (v/ hus 3)

*Punkter til beslutning*- Forslag om mur mellem hus 7 og 8  
- Forslag om indkøb af rundt bord til sydtorvet (konkret bord og pris v/ hus 14)  
- Fældning af træ mellem stuehus og grisehus

*Nyt fra udvalg*- Caféaften  
- Sct. Hans  
- Gårdudvalget  
- Trivselsweekend

**Pkt. 8 – Punkter til næste bestyrelsesmøde**

- Runde om vore forventninger til bestyrelsesarbejdet og fællesmøderne  
- Evaluering af bestyrelsens rolle på sidste fællesmøde  
- Bofællers ansvarsfølelse i f.t. fælles ejendom